21 பல நாளாகக் கப்பலில் இருந்தோர் எதுவும் உண்னாமலிருந்தனர்.  பவுல் அவர்கள் நடுவில் எழுந்து நின்று கூறியது:  "நண்பர்களே! நீங்கள் நான் சொல்வதைக் கேட்டுக்  கிரேத்துத் தீவை விட்டுப் புறப்படாமலிருந்திருக்க வேண்டும்.  அப்போது இந்தக் கேடும் இழப்பும் நேர்ந்திருக்காது.  22 இப்போதும் நீங்கள் மனஉறுதியுடன் இருக்குமாறு உங்களுக்கு ஆலோசனை கூறுகிறேன்.  கப்பலுக்குத்தான் இழப்பு நேரிடுமேயன்றி  உங்களுள் எவருடைய உயிருக்கும் ஆபத்து ஏற்படாது. 